
Ferencszállás község zászlaja


Ferencszállás Község zászlaja fehér színű, méretaránya 90 cm X 150 cm, a hosszanti oldalakkal párhuzamosan fent vörös, alul zöld színű 10 cm széles szalag fut. A címer a zászló közepén helyezkedik el, tengelye párhuzamos a rúddal vagy őrfával, alatta a „FERENCSZÁLLÁS” felirat – arany színnel – olvasható. A zászló a rúddal ellentétes –heraldikai bal – oldalon arannyal rojtozott. A jelképet ridean vagy labonum (függöny) formában (mérete 90 cm X 150 cm) használva vörös-fehér-zöld színezetű. A címer ebben az esetben 90-kal elfordul, tengelye a hosszanti oldalakkal lesz párhuzamos, a felső harmadban helyezkedik el, alatta az alsó harmadban az arany színnel írt „FERENCSZÁLLÁS” felirat olvasható. Ebben a változatban az alsó él arannyal rojtozott.

